### Λευτέρη Παπαδόπουλου, «Σεβάχ ο Θαλασσινός» Στο φιλντισένιο μου μαρκούτσι ρεσάλτα κάνουνε οι μούτσοι κι οι πειρατές μεθοκοπάνε στο καπηλειό το λιμανίσιο Θάλασσα πικροθάλασσα γιατί να σ' αγαπήσω; Σαρακηνοί και Βενετσάνοι πιάνουν και δένουν στο κατάρτι ελόγου μου τον καπετάν Γιάννη το παλικάρι τον αντάρτη τον άντρακλα τον πελαγίσιο Θάλασσα πικροθάλασσα γιατί να σ' αγαπήσω; Κι εκεί στου μακελειού την άψη δαγκώνω τα σχοινιά τα λύνω και μα τον Άγιο Κωνσταντίνο όλους τους ρίχνω μες στη χάση δεμένους με τα χέρια πίσω Θάλασσα πικροθάλασσα πώς να μην σ' αγαπήσω; [πηγή: Θαλασσογραφίες, Minos EMI 1970, μουσική: Μάνος Λοΐζος]