### Οδυσσέα Ελύτη, «Ναυτάκι του περιβολιού» (απόσπασμα) Με όρτσα ψυχή με άρμη στα χείλια Με ναυτικά και με σαντάλια κόκκινα Σκαλώνει μες στα σύννεφα Πατάει τα φύκια τ' ουρανού. Η αυγή σφυρίζει στην κοχύλα της Μια πλώρη έρχεται αφρίζοντας Άγγελοι! Σία τα κουπιά Ν' αράξει εδώ η Ευαγγελίστρια! Κάτω στη γη πώς καμαρώνει το αρχοντολόι του περβολιού! Όταν γυρίζει ο αλάδανος τ' αχτένιστο κεφάλι του Οι χαβούζες ξεχειλίζουνε Κι η Ευαγγελίστρια μπαίνει Γυμνή σταλάζοντας αφρούς με αστερία στο μέτωπο Με αγέρι μοσχοκάρφης στα λυτά μαλλιά Κι ένα καβούρι που τρικλίζει ακόμη στον ηλιοκαμένον ώμο της! [...] Από τη συλλογή Ήλιος ο πρώτος (1943) [πηγή: Οδυσσέας Ελύτης, Ποίηση, Ίκαρος, Αθήνα 2002, σ. 85]